**Eu te salut din închisoarea mondială**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu te salut din închisoarea mondială

Dar aș mai accepta o ultimă rutină

Într-un oraș pierdut în era feudală

Unde iubirea stă să intre-n carantină

Și nu mai pot veni din muta inerție

Să îți prevăd pe viitor o viață simplă

Când a iubi a devenit anomalie

Purtând o mască peste vis şi peste tâmple

Eu totuși te salut zidit în nemișcare

Și trag semnalul de distanță socială

Și te iubesc ca un dement în izolare

Primind mereu un diagnostic fără boală

Eu te iubesc din închisoarea colectivă

Și-ți desenez ferestre și copaci pe ziduri

Păstrând distanța cadastrală relativă

Când moartea ne pândește printre scânduri